Marilyn Horne

Marilyn Horne (Bradford, Penssylvania, 1934) estatubatuar mezzosopranoa da. New York, Los Angeles eta Milanen egin zituen musika-ikasketak. 1956an egin zuen debuta, Dallasen, Verdiren Il Trovadore operan, Azuzenaren papera jokatuz. Verdiren mezzorako opera guztiak kantatu ditu, eta arrakasta handia izan du, bai Il Trovadoren bai Aidan (Amnerisen paperean), baina arrakastarik handiena Bizeten Carmen pertsonaiarekin lortu izan du. Munduko antzoki ospetsuenetan kantatu du: Milango Scalan, New Yorkeko Metropolitanen, Londresko Covent Gardenen, Vienan eta Salzburgon. Horneren ahotsaren ezaugarririk garrantzitsuena malgutasuna da, eta oso errepertorio zabala kantatzeko aukera eman dio horrek. Dena dela, batez ere Rossiniren operak interpretatu izan ditu.

Erreferentziak 

Pennsylvaniarrak
Ameriketako Estatu Batuetako abeslariak
Opera abeslariak
Mezzo-sopranoak
Grammy saridunak
Kennedy Sarien irabazleak
Emakume abeslariak
Ameriketako Estatu Batuetako Artearen dominadunak
Long Beachtarrak